
 Jeg er en pige på 13, og har næsten lige fået taget min mødom for 4 dage siden. Efter vi havde haft sex, gik jeg på toilettet for skulle tisse, men opdagede at jeg blødte. Det har jeg gjort lige siden, jeg havde samleg. Hvad skal jeg gøre? Hvad er der galt?  
Samleg
======



Hej!

Tusind tak for dit spørgsmål.

  
Pletblødning kan godt forekomme efter sex, særligt når det er din første gang - det er et tegn på at din mødomshinde er sprunget. Blødninger kan også skyldes at vævet i livmoderhalsen er beskadiget under sex, da det er meget sart - dette er der intet farligt i. 

Da du stadig bløder efter 4 dage, kan det måske være din menstruation. Der er nogle myter om at sex kan fremprovokere menstruation. Jeg vil vente en uges tid for at se om det er menstruation (Medmindre du har styr på din menstruationscyklus og den er regelmæssig). Hvis blødningerne stadig ikke er forsvundet efter en uge og du har styr på din menstruationscyklus, vil jeg ringe til lægen. Det kan her være aktuelt at få lavet en gynækologisk undersøgelse. Men først vil jeg lige se tiden an. 

Jeg tænker ikke at du skal være bekymret for at det kan være noget farligt. Jeg forstår derimod godt at du er bekymret, men husk at din krop lige har prøvet noget nyt, som den også skal vende sig til. 

  
Håber du kan bruge svaret. Ønsker dig al held og lykke. 

  
De kærligste hilsner   
Maja

 